Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 1082/12/5511	Žilina, 5.11.2014
EEČ : 2-43-576-2014

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.10.2013, spisová značka 2 Pv 1082/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zamestnávateľ, konateľ spoločnosti XXXXX, XXXXX, XXXXX, IČO XXXXX, nevyplatil svojmu zamestnancovi XXXXX mzdu za mesiace XXXXX v sume XXXXX €, XXXXX v sume XXXXX €, XXXXX v sume XXXXX €, XXXXX v sume XXXXX € XXXXX v sume XXXXX €, XXXXX v sume XXXXX €, XXXXX spolu s odstupným v sume XXXXX €, teda spolu XXXXX €, na ktorej vyplatenie mal zamestnanec nárok k 28. dňu nasledujúceho mesiaca,

Uznesením prokurátora Okresnej prokuratúry Žilina zo dňa 7.10.2013, spisová značka 2 Pv 1082/12/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením sp. zn. 2Pv 1082/12/5511 z 07.10.2013, právoplatným 22.10.2013, bolo podmienečne zastavené trestné stíhanie proti XXXXX za prečin nevyplatenia mzdy a odstupného podľa § 214 ods. 1, ods. 2 Tr. zák. so skúšobnou dobou 12 mesiacov, ktorá uplynula 22.10.2014.

	V skúšobnej dobe nebol XXXXX odsúdený za iný trestný čin, nebol voči nemu schválený zmier ani zastavené trestné stíhanie za skutok spáchaný v skúšobnej dobe podmienečného zastavenia trestného stíhania. 

Obvinený bol jedenkrát postihnutý za priestupok, a to 13.01.2014 za priestupok na úseku cestnej dopravy - prekročenie rýchlosti, ktorý priestupok však nie je okolnosťou odôvodňujúcou svojou závažnosťou vyslovenie nevedenia riadneho života obvineným v skúšobnej dobe, a teda neosvedčenia sa obvineného. 

Taktiež neboli zistené žiadne iné závady v jeho správaní počas skúšobnej doby, ktoré by odôvodňovali vyslovenie neosvedčenia sa v skúšobnej dobe. 

Obvinený zároveň nahradil škodu tak, ako mu to bolo uložené v uznesení o podmienečnom zastavení trestného stíhania, ktorá skutočnosť vyplýva zo záverečnej správy z probácie vykonávanej probačným a mediačným úradníkom Okresného súdu Žilina pod sp. zn. 2Pr 85/2013. 

Tým  sú splnené zákonné podmienky na vyslovenie o osvedčení sa v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor